Ribe Stifts Adresseaviser, 1841-09-07
J Løverdags i forrige Uge holdt Qvækerinden MistressFry, i Hotel Roval, i Kbhvn. for en Forsamling af omtrent 150 Herrer og Damer, et meget interessant Foredrag over Fængsels=Disciplin og dennes Forbedring, især ved Læsning af den hellige Skrivt", og hendes Broder, Banquier Mr. Gourney, udviklede med megen Klarhed og sindig Svada Fordelene ved Slaveriets Afskaffelse, hvorhos han yttrede, at han dog ingensteds, hvor Slaveriet endnu eristerede, havde fundet at Negerne bleve meere menneskeligt behandlede, end paa de danskevestindiske Øer. Mistres Fry er en høist mærkværdig Dame. Gift med en riig engelsk Banquer, kunde hun leve i Rolighed og gjøre sig Livet saa behageligt, som muligt; men i det Sted opoffrer hun sig ganske for den lidende Menneskehed. Allerede for 30 Aar, siden begyndte hun denne sin Virksomhed i Newgateblandt sit Kjøns meest Forvorpne, med hvem hun lod sig indelukke. Tillid avlede Tillid, de aabnede deres Ører for hendes kjærlige Formaninger, og hun underviste dem af den hellige Skrivt. Men Mistres Fry udstrakte ogsaa sin Virksomhed til andre Fængsler. Overalt søgte hun, som Qvinde, med Blidhed og Kjærlighed at virke paa Qvinden, og overalt kronedes hendes Bestræbelser med Held. Efter nogle Aars Forløb havde hun den Tilfredsstillelse, at Sagen, blev bragt paa Bane i Parlementet og at det blev bestemt som Lov, at der kun maatte ansættes qvindeligt Opsyn over qvindelige Fanger, hvilket ei for havde været Tilfælde. Mistres Fry indskrænkede imidlertid ikke ene sin Omsorg, til de qvindelige Fangers Forbedring i selve Fængslerne; hun indsaae, at Arbeidet kun vilde være halvt gjort, ja saagodt som spildt, hvis ingen kjærlig Haand ledede dem, naar de igjen traadte ud i Verden. Hun fik derfor et saakaldet Beskyttelses=Selskab oprettet, der tog sig af løsladte qvindelige Fanger, som havde givet Tegn paa et angerfuldt Sind. Frugterne af dette System have været forhausende. Beskyttelses=Selskabets seneste Beretning udviser, at af 100 løsladte Fanger have 70 efter eet Aars Forløb opført sig godt. Jnden den ædle Dame afreiste fra Kbhvn., fik hun ogsaa et saadant velgjørende Selskab oprettet der, til hvis Bestyrelse, bestaaende af 6 Herrer og 6 Damer, Følgende med Stemmefleerhed valgtes: Kmikr. Gyldenstjerne Sehested, Grosserer Oven, Pastor Raffard, Etatsraad Brøndsted, Justitsraad Thiele, Bogholder Jonquieres, Fru Brown, Frøken Delorme, Fru Surleau, Frøken Jensen, Fru Raffard og Frøken Andresen. Ex officio tiltraadte Justitsr. v. Osten, Cancellir. Feddersen, Prof. David og Pastor Rørdam. Som Selskabets Stiftere indtegnedes Mistres Fry og Mr. Gourney, hvilke skjænkede 20 Pd. Sterl. til Selskabet. J Tirsdags afreiste den ædle Dame og hendes Broder atter med Dampskibet til Kiel. (Fdl. og B. T.) Mistres Fry besøgte ogsaa Gjendøberen Mønster i hans Arrest, og hvad hun maa have følt ved, her at see en Mand lide for sin religiense Overbeviisnings Skyld, lader sig let tænke. Fædrelandet nærer det Haab at Mistres Fry, der har Adgang til Hendes Majestæt Dronningen, muligt vil benytte sin Jndflydelse til at formilde Mønsters Kaar, og i det Mindste igjen forskaffe ham Besøg af hans Slægtninger og Venner, der paa den senere Tid ei have været tilstedte Adgang til ham. (Veile A.)